சுரதம் தனில்இளைத்த தோகை; சுகிர்த விரதம் தனில்இளைத்த மேனி – நிரதம் கொடுத்திளைத்த தாதா; கொடுஞ்சமரிற் பட்ட வடுத்துளைத்த கல்லபி ராமம்.	  சுரதம் = கலவி, உடலுறவு; தோகை = மயில், மயில்போன்ற மெல்லிய தலைவி; சுகிர்தம் = நற்செயல், தவவிரதம்; நிரதம் = ஓயாமல்; தாதா = கொடையாளி; சமர் = போர்; வடு = புண்; துளைத்த = பீடும் பெயரும் பொறித்த; கல் = நடுகல்; அபிராமம் = அழகு தலைவனோடு கூடிய கலவியால் களைத்த பெண்மயிலாள்; தவவிரதத்தால் மெலிந்த தவசியின் உடம்பு; ஓயாமல் கொடுத்தே களைத்த கொடையாளி; கொடிய போரிலே வீரன் பட்ட புண்களும்; போரிலே வீழ்ந்துசெத்த மறவனுக்கு அவன் பீடும் பெயரும் பொறித்த நடுகல், இவையெல்லாம் அழகு. நம்பன் அடியவர்க்கு நல்காத் திரவியங்கள் பம்புக்காம் பேய்க்காம் பரத்தையர்க்காம் – வம்புக்காம்